L 2/16
DA
Den Europæiske Unions Tidende
4.1.2023
KOMMISSIONENS GENNEMFØRELSESFORORDNING (EU) 2023/6 af 3. januar 2023 om tilladelse til markedsføring af ærte- og risprotein fermenteret med Lentinula edodes-mycelier (shiitake-svamp) som en ny fødevare og om ændring af gennemførelsesforordning (EU) 2017/2470 (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr.
1169/2011 og om ophævelse af Europa-Parlamentets og Rådets forordning (EF) nr.
258/97 og Kommissionens forordning (EF) nr.
1852/2001 (1), særlig artikel 12, stk.
1, og
ud fra følgende betragtninger:
(1)
I forordning (EU) 2015/2283 fastsættes det, at kun nye fødevarer, der er godkendt og opført på EU-listen over nye fødevarer, må markedsføres i Unionen.
(2)
Kommissionens gennemførelsesforordning (EU) 2017/2470 (2) indeholder en EU-liste over nye fødevarer i henhold til artikel 8 i forordning (EU) 2015/2283.
(3)
Den 12. december 2019 indgav virksomheden MycoTechnology, Inc. (»ansøgeren«) en ansøgning til Kommissionen i overensstemmelse med artikel 10, stk.
1, i forordning (EU) 2015/2283 om tilladelse til at markedsføre ærte- og risprotein fermenteret med Lentinula edodes-mycelier (shiitake-svamp) på EU-markedet som en ny fødevare.
Ansøgeren anmodede om tilladelse til, at det fermenterede ærte- og risprotein anvendes i bagværk, brød, boller, croutoner, pizza, morgenmadscerealier, kornbaserede snackstænger, drikkevarer på basis af frugt og grøntsager, blandingsklare drikkepulvere, kakao- og chokoladevarer, mejeriproduktanaloger og ikke-mejeriproduktbaserede måltidserstatninger til vægtkontrol, fermenterede mælkebaserede produkter, pastabaserede produkter, kødtilberedninger og kødprodukter, supper (spiseklare) og suppekoncentrater eller -pulver, salater, kødanaloger, mælkebaserede drikkevarer og enkeltmålserstatninger til vægtkontrol beregnet til den almindelige befolkning.
(4)
Den 12. december 2019 indgav ansøgeren også en ansøgning til Kommissionen om beskyttelse af videnskabelige undersøgelser og data omfattet af ejendomsrettigheder, der er fremlagt til støtte for ansøgningen, nemlig den detaljerede beskrivelse af produktionsprocessen (3) og analyser af den nye fødevares sammensætning (4).
(5)
Den 22. april 2020 anmodede Kommissionen Den Europæiske Fødevaresikkerhedsautoritet (»autoriteten«) om at foretage en vurdering af ærte- og risprotein fermenteret med Lentinula edodes-mycelier som en ny fødevare.
(6)
Den 28. februar 2022 vedtog autoriteten den videnskabelige udtalelse »Safety of pea and rice protein fermented by Shiitake (Lentinula edodes) mycelia as a novel food pursuant to Regulation (EU) 2015/2283« (5), jf.
kravene i artikel 11 i forordning (EU) 2015/2283.
(1) EUT L 327 af 11.12.2015, s. 1.
(2) Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
(3) MycoTechnology, Inc. (2020, ikke offentliggjort).
(4) MycoTechnology, Inc. (2020 og 2021, ikke offentliggjort).
(5) EFSA Journal 2022;20(4):7205.